Билгаладоккхур вай, цараха хьалхарнийг, цхьаъ цхьана хIуманна къаставеш олуш дерг хилар. Къаьстина ишта олу, цхьа дов дIадерзачохь, бехк боцурш тIе а буьтуш, чIирунна виэн куьг бехкенийг къаставечохь. ШоллагIчу дашца вайна хаало; зударийн цIе а, догIанан марха а, кхобу марха а. Шен этимологи -"Мар+ха" бохучу барамехь а йолуш. Зударийн цIарцара и дош доьзна хета, "Далла лерийнарг" ("посвященная Богу") бохучу кхетамехь (кхузахь дагаяита Мария, Iйисайн нана). "Мар+ха" (облако) бохучохь и дош кхета дезаш хета; "Дэлан догIанан ха (страж)" санна. "Мар+ха"(пост) аларца цуьнан кхетам хета; "Далла лерийна ха (время") бохучу хьесапехь. Вай тIаккхахула шайн тидаршца кхин а дахкор ду, оцу барамерачу, масала; "Хьалхара Марта", "Марта" (хин цIе), "маршо", "маршалла", "марда" (и. дI. кх.а.) боху нохчийн дешнийн. Вуьшта цкъачунна, ширачу арамейн маттара "Мар" бохург, ширачу Вавилонехь а, Дэлан цхьа цIе санна лоруш хилла юйла кхузахь билгал а яьккхина дуьтур вай иза. Ала дашна, цигара схьадогIуш лору вай, латинин-европхойн "мэр" а.